ADVANC คว้าสิทธิ์ถ่าย “พาราลิมปิก”ช่องทางเดียวในไทย ให้ลูกค้าดูฟรี!
ADVANC คว้าสิทธิ์ถ่าย “พาราลิมปิก 2016” ช่องทางเดียวในประเทศไทย ให้ลูกค้าดูฟรี!
8 ก.ย. 2559


 
เอไอเอส ชูความเป็นผู้นำด้านวิดีโอแพลตฟอร์มเพื่อคนไทย ระเบิดความมันส์ด้านกีฬาอย่างต่อเนื่อง คว้าลิขสิทธิ์ถ่ายทอดสด และชมย้อนหลัง การแข่งขันมหกรรมกีฬาคนพิการ “พาราลิมปิก เกมส์ 2016” ณ เมืองริโอ เดอ จาเนโร ประเทศบราซิล ระหว่างวันที่ 7-18 ก.ย. 59 เพียงช่องทางเดียวในประเทศไทย ให้ลูกค้าดูฟรี! บนมือถือผ่านแอป AIS PLAYและกล่องทีวีอินเทอร์เน็ต AIS PLAYBOX มอบประสบการณ์ความมันส์ กับมหกรรมกีฬาระดับโลก ให้พี่น้องชาวไทยได้ร่วมเชียร์ และให้กำลังใจนักกีฬาทีมชาติไทย แบบติดขอบสนาม ครบทุกกีฬา ทุกคู่ ทุกสนาม ตลอดการแข่งขัน และพิธีเปิด จนถึงพิธีปิด อย่างเต็มอิ่ม โดยแยกช่องตามประเภทกีฬา และ 1 ช่องไทย ที่รวมถ่ายทอดสดกีฬาที่ทัพนักกีฬาไทยเข้าร่วมแข่ง รวมถึงกีฬาเด่นที่คนไทยชื่นชอบไว้ในช่องเดียว พร้อมพากย์ไทยสุดมันส์ โดยทีมพากย์ชื่อดังระดับประเทศ ด้วยความคมชัดระดับ HD ร่วมเชียร์ และส่งกำลังใจได้ทุกที่ ทุกเวลา บนเครือข่าย 4G, 4.5G, AISFibre และ AIS SUPER WiFi
ลูกค้าเอไอเอส สามารถดาวน์โหลดแอปพลิเคชั่น AIS PLAY ได้ฟรี  กด *357# โทรออก ดูรายละเอียดเพิ่มเติมได้ที่ www.ais.co.th/playapp หรือสนใจสมัครใช้บริการ AIS PLAYBOXโทร. 1185
พร้อมกันนี้ เอไอเอส ยังประกาศมอบกำลังใจให้นักกีฬาไทยที่ได้รับเหรียญทองเหรียญละ 5 แสนบาท, เหรียญเงิน 3 แสนบาท และเหรียญทองแดง 2 แสนบาท รวมทั้งมอบโทรศัพท์มือถือ พร้อมค่าโทร และเล่นเน็ตฟรี นาน 12 เดือน เพื่อเป็นขวัญและกำลังใจให้แก่นักกีฬาไทย ในการมุ่งมั่นคว้าชัยชนะเพื่อสร้างชื่อเสียงให้แก่ประเทศไทย และนำความสุขมาให้กับคนไทยทุกคน
 